Marseljeesi

**Marseljeesi** () on Ranskan kansallislaulu. Se sävellettiin vuonna 1792 sotilasmarssiksi, ja siitä tuli Ranskan kansallislaulu kolme vuotta myöhemmin.

Marseljeesia on käytetty eri maissa vallankumouslauluna ja työväenlauluna eri sanoituksilla.

## Historia
Marseljeesin kirjoitti Claude Joseph Rouget de Lisle 24. huhtikuuta 1792 Strasbourgissa. Hänet oli määrätty kirjoittamaan marssi ranskalaisille sotilaille, jotka olivat lähdössä sotaretkelle Itävaltaa vastaan. Marssin nimi oli alun perin ”Reinin armeijan sotalaulu”.

Laulu levisi nopeasti kaikkialle Ranskaan. Tämä oli paljolti opiskelija Francois Mireur’n ansiota. Hän oli saanut haltuunsa laulun partituurin ja lauloi laulun juhla-aterian lopuksi tilaisuudessa, jossa Marseillen kaupunki juhlisti Pariisiin lähteviä 500 vapaaehtoista. Samat 500 vapaaehtoista lauloivat laulua saapuessaan Marseillesta Pariisiin heinäkuussa 1792. Näin laulu tuli suosituksi ja sai nimekseen ”Marseillaise”, ’marseillelainen’.

Marseljeesi julistettiin Ranskan kansallislauluksi 14. heinäkuuta 1795. Napoleonin ja Bourbon-restauraation aikana laulu kiellettiin, kunnes se palautettiin heinäkuun vallankumouksessa 1830. Orkesterisovituksen kirjoitti Hector Berlioz. Kansallislauluksi Marseljeesi vakiinnutettiin jälleen kolmannen tasavallan aikana 1879. Vuonna 1887 laulusta julkaistiin virallinen versio, jonka sotaministeriö otti käyttöön.

Toisen maailmansodan aikana 1940–1944 laulu oli kielletty Saksan miehittämässä Pohjois-Ranskassa. Siihen mennessä ranskalaiset olivat jo niin yleisesti omaksuneet Marseljeesin kansallislaulukseen, että se oli samaan aikaan sekä Vichyn Ranskan virallisena kansallislauluna että vastarintaliikkeen ja Vapaan Ranskan keskuudessa suosituimpana lauluna.

Laulun asema kansallislauluna vahvistettiin vuosien 1946 ja 1958 perustuslaeissa.

Vuonna 1974 presidentti Valéry Giscard d’Estaing halusi palauttaa laulun lähemmäs alkuperäistä muotoa ja määräsi sen soitettavaksi aiempaa hitaammassa tempossa. Nykyisin laulusta esitetään vuoden 1887 versiota.

1970-luvulta lähtien Ranskassa on keskusteltu Marseljeesin sanojen muuttamisesta paremmin nykyaikaan sopiviksi. Perinteisiä sanoja pidetään liian verenhimoisina ja myös ulkomaalaisvastaisina. Giscard d'Estaingin päätös hidastaa laulun tempoa oli myös keino tehdä siitä vähemmän sotaisampi.

## Suomessa
Marseljeesista on olemassa ainakin neljä vakiintunutta suomennosta, joista lähimmäs alkuperäistä osuva alkaa sanoilla "*Nyt eespäin lapset synnyinmaan...*". Suomessa Marseljeesi tuli tunnetuksi nimenomaan työväenlauluna 1900-luvun alussa ja oli 1910-luvulla eniten laulettu työväenlaulu Suomessa, mutta myöhemmin sen suosio on vähentynyt.

## Sanat

**Ranskankielinen versio**
:***La Marseillaise***
:*Allons, enfants de la patrie,
:*le jour de gloire est arrivé&nbsp;!*
:*Contre nous de la tyrannie,*
:*l’étendard sanglant est levé,*
:*l’étendard sanglant est levé.*
:*Entendez-vous dans les campagnes*
:*mugir ces féroces soldats&nbsp;?*
:*Ils viennent jusque dans vos bras,*
:*égorger vos fils, vos compagnes.*

:*Kertosäe:*

:*Aux armes, citoyens&nbsp;!*
:*Formez vos bataillons&nbsp;!*
:*Marchons, marchons&nbsp;!*
:*Qu’un sang impur abreuve nos sillons&nbsp;!*

:*Aux armes, citoyens&nbsp;!*
:*Formez vos bataillons&nbsp;!*
:*Marchons, marchons&nbsp;!*
:*Qu’un sang impur abreuve nos sillons&nbsp;!*

:Que veut cette horde d'esclaves
:De traîtres, de rois conjurés?
:Pour qui ces ignobles entraves
:Ces fers dès longtemps préparés
:Français, pour nous, Ah quel outrage
:Quel transport il doit exciter!
:C'est nous qu'on ose méditer
:De rendre à l'antique esclavage

:*Aux armes...*

:Quoi! Des cohortes étrangères
:Feraient la loi dans nos foyers!
:Quoi! Ces phalanges mercenaires
:Terrasseraient nos fiers guerriers.
:Grand Dieu! Par des mains enchaînées
:Nos fronts, sous le joug, se ploieraient.
:De vils despotes deviendraient
:Les maîtres de nos destinées

:*Aux armes...*

:Tremblez tyrans, et vous perfides
:L'opprobe de tous les partis.
:Tremblez, vos projets parricides
:Vont enfin recevoir leur prix!
:Tout est soldat pour vous combattre.
:S'ils tombent nos jeunes héros,
:La terre en produit de nouveaux
:Contre vous, tous prêts à se battre

:*Aux armes...*

:Français en guerriers magnanimes
:Portez ou retenez vos coups.
:Épargnez ces tristes victimes
:A regrets s'armant contre nous!
:Mais ce despote sanguinaire
:Mais les complices de Bouillé
:Tous les tigres qui sans pitié
:Déchirent le sein de leur mère!

:*Aux armes...*

:Amour Sacré de la Patrie
:Conduis, soutiens nos bras vengeurs.
:Liberté, Liberté chérie
:Combats avec tes défenseurs
:Sous nos drapeaux, que la victoire
:Accoure à tes mâles accents
:Que tes ennemis expirants
:Voient ton triomphe et nous, notre gloire

:*Aux armes...*

:Nous entrerons dans la carrière
:Quand nos aînés n'y seront plus
:Nous y trouverons leur poussière
:Et la trace de leur vertus!
:Bien moins jaloux de leur survivre
:Que de partager leur cercueil.
:Nous aurons le sublime orgueil
:De les venger ou de les suivre

:*Aux armes...*

*'Suora käännös suomeksi**
:***Marseljeesi**'
:*Edetkäämme, isänmaan lapset,*
:*kunnian päivä on tullut!*
:*Meitä vastaan hirmuvallan*
:*verinen lippu nostettu on*
:*verinen lippu nostettu on.*
:*Kuuletteko konnuillamme*
:*noitten villien sotilaiden mylvivän,*
:*jotka tulevat teidän syliinne asti*
:*leikkaamaan poikienne ja puolisoidenne kurkut*

:(Kertosäe)

:*Aseisiin kansalaiset!*
:*Muodostakaa pataljoonanne!*
:*Marssikaamme, marssikaamme,*
:*jotta epäpuhdas veri kastelisi peltojemme vaot.*

:*Aseisiin kansalaiset!*
:*Muodostakaa pataljoonanne!*
:*Marssikaamme, marssikaamme,*
:*jotta epäpuhdas veri kastelisi peltojemme vaot.*

:Mitä haluaa tämä orjien, 
:pettureiden ja salajuonia punovien kuninkaiden joukkio?
:Kenelle nämä alhaiset kahleet,
:nämä kauan sitten valmistetut raudat?
:Meille ranskalaisille! Voi mikä loukkaus!
:Minkä ilon se herättäneekään!
:Juuri meidät on rohjettu suunnitella
:palautettaviksi entiseen orjuuteen.

:*Aseisiin...*

:Mitä! Vierasmaalaiset joukotko
:määräisivät kodeissamme!
:Mitä! Nuo palkkasoturijoukkiotko
:kaataisivat maahan uljaat soturimme?
:Suuri Jumala! Kahlehditut kädet
:taivuttaisivat otsamme ikeen alle.
:Ilkeät despootit tulisivat
:kohtalomme herroiksi.

:*Aseisiin...*

:Vaviskaa, tyrannit, ja te kavalat
:kaikkien puolueiden häpeäpilkku.
:Vaviskaa, isänmurhahankkeenne
:saavat vihdoin palkkansa!
:Jokainen on sotilas taistellakseen teitä vastaan.
:Jos nuoret sankarimme kaatuvat,
:maa tuottaa heitä lisää
:teitä vastaan, kaikki valmiina taistelemaan.

:*Aseisiin...*

:Ranskalaiset jalomielisinä sotureina
:iskekää tai pidättäkää iskunne.
:Säästäkää nuo surkeat uhrit,
:jotka vastahakoisesti hyökkäävät teitä vastaan!
:Mutta tuo verenhimoinen tyranni,
:nuo [[François Claude de Bouillé|Bouillé]]n rikoskumppanit,
:kaikki tiikerit, jotka armotta
:raastavat äitinsä rintaa!

:*Aseisiin...*

:Pyhä isänmaanrakkaus
:johda, tue kostavia käsivarsiamme.
:Vapaus, kallis vapaus,
:taistele puolustajiesi mukana.
:Jotta lippujemme alla voitto
:tulisi miestesi ääniin.
:Jotta kuolevat vihollisesi 
:näkisivät voittokulkusi ja meidät, kunniamme.

:*Aseisiin...*

:Astumme juoksuhautaan
:sitten kun vanhemmat veljemme eivät siellä enää ole.
:Sieltä me löydämme heidän tomunsa
:ja heidän hyveidensä jäljen!
:Paljon vähemmän kateellisina eloon jäämisestä heidän jälkeensä
:kuin siitä, että jaamme heidän hautansa
:korkein ylpeytemme on
:kostaa heidän puolestaan tai seurata heitä.

:*Aseisiin...''

## Poistetut säkeet
Nämä säkeet jätettiin pois kansallishymnistä.

## Lähteet

## Aiheesta muualla

*Kuuntele Marseljeesi Mireille Mathieun laulamana